b'\n_START_ARTICLE_\nKvadratna stopinja\n_START_PARAGRAPH_\nKvadratna stopinja ali kvadratna kotna stopinja (oznaka ((\xc2\xb0)\xc2\xb2, iz prakti\xc4\x8dnih razlogov pa v\xc4\x8dasih izpi\xc5\xa1emo kar \xc2\xabkvadratna stopinja\xc2\xbb ali \xc2\xabkv. stopinja\xc2\xbb) je enota s katero merimo velikost prostorskega kota. Dolo\xc4\x8dena je kot prostorski kot, ki pripada kvadratu z dol\xc5\xbeino stranice 1 \xc2\xb0 na povr\xc5\xa1ini enotske krogle s sredi\xc5\xa1\xc4\x8dem v to\xc4\x8dki opazovanja. Kvadratna stopinja ni vklju\xc4\x8dena v mednarodni sistem enot (SI)._NEWLINE_Uporablja se v astronomiji kot enota za merjenje navidezne razse\xc5\xbenosti ve\xc4\x8djih nebesnih teles ali podro\xc4\x8dij nebesne krogle._NEWLINE_Manj\xc5\xa1i enoti sta \xc5\xa1e kvadratna minuta in kvadratna sekunda, ki pa sta dolo\xc4\x8deni na podoben na\xc4\x8din kot kvadratna stopinja (uporabi se kvadrat s stranico 1\' (kotna minuta) oziroma 1" (kotna sekunda)). Kvadratna minuta je 3600-krat (60\xc2\xb2) manj\xc5\xa1a kot kvadratna stopinja. Kvadratna sekunda pa je 12.960.000-krat (60\xe2\x81\xb4) manj\xc5\xa1a kot kvadratna stopinja.\n_START_SECTION_\nLastnosti\n_START_PARAGRAPH_\nKvadratna stopinja je (2\xcf\x80/360)\xc2\xb2 sr, to pa je 0,0003046 sr. \xc5\xa0tevilo kvadratnih stopinj, ki pripada celotni krogli (npr. nebesni krogli) je 129.600/\xcf\x80 (\xc2\xb0)\xc2\xb2, (kar je pribli\xc5\xbeno 41.253,96 (\xc2\xb0)\xc2\xb2). To je tudi 1/3283 sr ali 305 \xce\xbc sr._NEWLINE__NEWLINE_Navidezni premer polne Lune je 0,5 \xc2\xb0, to pa je pribli\xc5\xbeno 0,20 (\xc2\xb0)\xc2\xb2.'